เรียนถามคุณนะค่ะ อาการเริ่มแรกคือ เป็นหวัด จามบ่อยๆ มีน้ำมูกใสๆ ช่วงที่อากาศเย็น พอหลังจากนั้นก็เริ่มปวดศรีษะค่ะ เหมือนจะเป็นไข้ เวลาอาบน้ำตอนเช้า พอสั่งน้ำมูก น้ำมูกมีเลือดปนออกมาค่ะ แต่มีเลือดปนไม่มากค่ะ ซึ่งไม่เคยเป็นมาก่อนค่ะ ปกติถ้าเป็นหวัด ก็จะมีแค่ ปวดศรีษะ มีไข้ เจ็บคอ มีน้ำมูกใสๆไม่มีเลือดปน อยากทราบว่า อาการแบบนี้ดิฉันจะเป็นโรคร้ายแรงมั้ยค่ะ
สวัสดีค่ะ อาการจามบ่อย มีน้ำมูกใส ปวดศีรษะ มีไข้ เจ็บคอ อาจเกิดจาก1. ไข้หวัดธรรมดา ซึ่งเป็นโรคติดต่อของระบบเดินหายใจ จะเกิดจากการติดเชื้อไวรัส โดยอาการจะหายไปได้เองใน 1-2 สัปดาห์2.ไข้หวัดใหญ่ เกิดจากการติดเชื้อไวรัสกลุ่มอินฟลูเอนซา (Influenza) อาการมักรุนแรงกว่าไข้หวัดธรรมดาและอาการเกิดขึ้นรวดเร็วกว่าไข้หวัดธรรมดา แต่ส่วนใหญ่จะหายได้เองเช่นกันในเวลาประมาณ 2 สัปดาห์3. โรคภูมิแพ้ ชนิดแพ้อากาศ (allergic rhinitis) อาการจะเป็นติดต่อระยะเวลานาน และจะมีช่วงที่ดีขึ้นสลับกับช่วงอาการกำเริบดังนั้น หากเพิ่งเริ่มมีอาการมาไม่นาน และอาการไม่รุนแรง ก็น่าจะเป็นไข้หวัดธรรมดาได้ ส่วนการมีเลือดปนในน้ำมูก หากมีปริมาณไม่มาก ก็ไม่ได้อันตรายอะไร โดยเกิดจากการที่เส้นเลือดฝอยภายในโพรงจมูกแตกออก ซึ่งอาจเกิดจากการสั่งน้ำมูกแรงๆ การจามบ่อยๆ หรือการแคะจมูก เป็นต้นการดูแลรักษาตนเองในเบื้องต้น ได้แก่ การดื่มน้ำเปล่ามากๆ งดน้ำเย็น พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่หรืออยู่ใกล้ผู้ที่สูบบุหรี่ งดดื่มแอลกอฮอล์ หลีกเลี่ยงการโดนลม โดนฝน และการอยู่ในที่ที่อากาศเย็น ทานยาบรรเทาตามอาการ เช่น ยาลดไข้ แก้ปวดศีรษะได้แก่ พาราเซตามอล ไอบูโพรเฟน เป็นต้น ยาลดน้ำมูก เช่น chlorpheniramine (CPM), loratadine เป็นต้น และไม่ควรสั่งน้ำมูกแรงๆ หรือสั่งบ่อยๆ และไม่แคะจมูกค่ะแต่หากอาการเป็นรุนแรง เช่น ไข้สูงมาก ไอมาก มีเสมหะมาก เจ็บคอมาก มีน้ำมูกมาก หรือมีเลือดออกมากหรือยังคงออกต่อเนื่องทุกวัน แนะนำควรไปพบแพทย์เพื่อตรวจรักษาค่ะ